jkorsvik/nowiki_second_scrape_merged huggingface dataset:
When Dream and Day Unite

When Dream and Day Unite er debutalbumet til det progressiv metal-bandet Dream Theater. 
Albumet ble innspilt på Kajem/Victory Studios i Pennsylvania, og er det eneste av Dream Theaters album med Charlie Dominici som vokalist.
På albumets 15. årsdag ble hele albumet spilt gjennom av Dream Theaters nåværende besetning på en konsert i Los Angeles, California. Til slutt ble også de tidligere Dream Theater-medlemmene Charlie Dominici og Derek Sherinian tatt opp på scenen for å spille to ekstrasanger sammen med bandet. Konserten ble innspilt og selges via YtseJam Records under navnet When Dream and Day Reunite.


== Sporliste ==
«A Fortune in Lies» – 5:12 (musikk av Dream Theater, tekst av Petrucci)
«Status Seeker» – 4:15 (Dream Theater, Dominici/Petrucci)
«Ytse Jam» – 5:43 (Dream Theater, instrumental)
«The Killing Hand» – 8:40 (Dream Theater, Petrucci)
I. «The Observance»
II. «Ancient Renewal»
III. «The Stray Seed»
IV. «Thorns»
V. «Exodus»
«Light Fuse and Get Away» – 7:23 (Dream Theater, Moore)
«Afterlife» – 5:27 (Dream Theater, Dominici)
«The Ones Who Help to Set the Sun» – 8:04 (Dream Theater, Petrucci)
«Only a Matter of Time» – 6:35 (Dream Theater, Moore)


== Besetning ==
Charlie Dominici – Vokal
Kevin Moore – Keyboard
John Myung – Bass
John Petrucci – Gitar
Mike Portnoy – Trommer


== Eksterne lenker ==
(en) When Dream and Day Unite på Discogs 
(en) When Dream and Day Unite på MusicBrainz 
(en) When Dream and Day Unite på Encyclopaedia Metallum
Renavl

Renavl er ingen definert avlsmetode, men kan betegnes som avl med blodslinjer der innavl og kryssavl ikke inngår. I så måte blir linjeavl i kontrollerte former regnet som renavl.
Innen genetikken regnes en rase som «ren» hvis den består av homozygote individer med samme genotype, men rene raser i en slik forstand forekommer knapt i praktisk avlsarbeid, og slett ikke innen dyreavl. Husdyravl er i så måte snarere raseavl (paring av stambokførte dyr av samme stamme) enn renavl.


== Se også ==
Avl


== Referanser ==
Matadoravl

Matadoravl er en avlsmetode som beskriver gjentatt bruk av samme hann, som regel på grunn av popularitet og/eller manglende tilgjengelighet av andre hanner.Matadoravl er en måte å begrense utavl på, der de fleste generasjoner blir mer eller mindre i slekt med hverandre. Gjennom matadoravl kan man således sørge for at det er de beste avlsdyrenes egenskaper som blir videreført, men det bærer også med seg en risiko for reduksjon av rasens genetiske mangfold. Matadoravl kan således føre til at genfeil spres ukontrollert. Et eksempel på dette er arvelig greyhound nevropati. For hundeavl anbefaler Norsk Kennel Klub at en hund ikke bør ha flere avkom enn tilsvarende 5 % av antall registrerte hunder i rasepopulasjonen over en 5 års periode. Genetikere anbefaler imidlertid maksimalt 2 % for tallrike hunderaser.
Matadoravl har også mye til felles med linjeavl, men den foregår kun på et nivå.


== Se også ==
Avl


== Referanser ==
Ringerike videregående skole

Ringerike videregående skole er en videregående skole beliggende på Sørsiden i Hønefoss, i Ringerike kommune. Skolen tilbyr studieretningene studiespesialisering, idrettsfag, musikk, dans, drama og service og samferdsel. I skoleåret 2006/2007 hadde skolen 684 elever fordelt på 29 klasser, samt 110 ansatte.
Nåværende rektor er Bjørn Volleng.
Den opprinnelige bygningsmassen (midtfløyen) sto ferdig i 1886, men skolen ble grunnlagt som Hønefoss middelskole og startet opp i 1884. I 1923 ble de første gymnasklassene opprettet og skolen ble etter hvert kjent under navnet Ringerike gymnas.
Nyrenoverte lokaler, og et helt nytt skolebygg, ble tatt i bruk etter nyttår 2021.


== Bildegalleri ==

		


== Se også ==
Hønefoss videregående skole


== Eksterne lenker ==
Hjemmeside
Buskerud fylkeskommune om Ringerike videregående skole
Kryssavl

Kryssavl kjennetegnes gjennom  at avkommet får en større heterozygotigrad i forhold til renavl. To og treveis kryssavl kan i forhold til renavl gi betydelig produksjonsstigning, men slik avl kan også bli problematisk, fordi avkommet oftere blir uensartet. Kryssavl kan for eksempel gi en rekke negative kombinasjonseffekter. Kryssavl er nødvendig for å skape en ny rase.


== Se også ==
Avl
Knights of the New Thunder

Knights of the New Thunder er et studioalbum av TNT som ble utgitt i oktober 1984. Albumet lå syv uker på VG-lista i 1984, med niendeplass som beste plassering Albumet var et internasjonalt gjennombrudd for TNT (selv om de skulle ta enda et steg med oppfølgeren Tell No Tales i 1987), og de fikk en liten hit med «Seven Seas», som ble gitt ut som singel.Albumet kom ut med to forskjellige omslag. Det første, med toppløse vikingdamer, ble tidlig trukket tilbake.. De opprinnelige vinylutgivelsene hadde litt forskjellig innhold i USA og Europa. «Tor with the Hammer» var ikke med på den amerikanske utgivelsen, mens «Eddie» var utelatt på de europeiske. En utgave med en syvtommer, American Tracks, som bonus med «Eddie» var på markedet i Europa.«USA» og «Eddie» var tidligere gitt ut med Dag Ingebrigtsen som vokalist. Ingebrigtsen er kreditert for bidrag som låtskriver på disse, dessuten på «Without Your Love», «Tor With the Hammer» og «Break the Ice».


== Sporliste ==
«Seven Seas» (TNT)
«Ready to Leave» (Ronni Le Tekrø)
«Klassisk Romance» (Ronni Le Tekrø)
«Last Summer's Evil» (Tekrø/Hansen/TNT)
«Without Your Love» (Ingebrigtsen/Tekrø/Hansen/Black)
«Tor with the Hammer» (Ingebrigtsen/Hansen)
«Break the Ice» (Ingebrigtsen/Dahl/Hansen)
«USA» (Ingebrigtsen/Tekrø/Hansen/Alfheim)
«Deadly Metal» (Tekrø/Hansen/Alfheim)
«Knights of the Thunder» (Dahl/Hansen/TNT)
«Eddie» (Ingebrigtsen/Alfheim)


== Medvirkende ==


=== TNT ===
Tony Harnell (kreditert som Tony Hansen) – vokal, låtskriver
Ronni Le Tekrø – gitar, låtskriver, kor
Morty Black – bass, synth, låtskriver, kor
Morten «Diesel» Dahl – trommer, perkusjon, låtskriver, kor


=== Øvrige medvirkende ===
Bjørn Nessjø - produsent
Bård Svendsen - keyboard, kor
Rune Nordal - tekniker
Gustav Alfheim - låtskriver, typografi, grafikk
Åge Hojem - fotograf
Tor Friesen - art direction, coverdesign, artwork
Tor Erik Ledang - coverdesign, artwork
Ole Kristian Vaagland - coverdesign, artwork
Joel Peskin - management


== Referanser ==


== Eksterne lenker ==
(en) Knights of the New Thunder på Discogs 
(en) Knights of the New Thunder på MusicBrainz
Raseavl

Raseavl er avl for å bevare og forbedre en rase eller en type, gjennom paring av stambokførte dyr av samme stamme. For at raseavl skal være effektiv må det være enighet om målene med avlen. Hovedmålet defineres gjerne i en såkalt rasestandard og målsetningene er gjerne langsiktige. Raseavl må på ingen måte sammenstilles med renavl.


== Se også ==
Avl
Utavl
Innavl
Linjeavl
Lukket koloni

En lukket koloni er i biologisk sammenheng en koloni hvor det ikke føres inn nye avlsdyr etter at besetningen er satt opp. Kolonien regnes som lukket når kriteriet har blitt gjennomført i fire generasjoner. Teknikken er et av kriteriene ved bruk av utavl.


== Se også ==
Avl
Utavl

Utavl er avl med dyr som er mindre beslektet med hverandre enn det gjennomsnittlige slektskapet i en populasjon er. Man kan således hevde at utavl er det motsatte av innavl. Utavl brukes gjerne for å begrense effekten av innavl og/eller linjeavl. Formen er også mye benyttet innen forskning.
Utavl defineres gjerne som avl i en såkalt lukket koloni, avl uten et seleksjonskriterium (systematisk utvalg av avlsdyr i forhold til et bestemt mål), og avl med mindre en 1 prosent økning i innavlskoeffiisieten per generasjon.


== Se også ==
Avl
Tilbakekrysning
Harry Kane

Harry Edward Kane (født 28. juli 1993) er en engelsk fotballspiller som spiller for Tottenham Hotspur FC.Han har tidligere vært på utlån til Leyton Orient FC, Millwall FC, Norwich City FC og Leicester City FC. Han debuterte for Tottenham Hotspur den 25. august 2011 mot Hearts i en kvalifiseringskamp  i Europaligaen. Hans far er fra Galway i Irland, noe som gjør han spilleberettiget for Irland i tillegg til England, men i august 2014 kunngjorde han at han vil spille for England fremfor Irland.Kane ble i 2018 utnevnt til medlem (MBE) av Order of the British Empire for sin innsats for fotballen.


== Landslaget ==
Han debuterte for det engelske landslaget i en kamp mot Litauen 27. mars 2015, da han kom inn for Wayne Rooney. Han skåret 79 sekunder etter byttet.Han ble tatt ut i Englands EM-tropp til EM i Frankrike 2016.Han ble tatt ut i Englands tropp til VM i fotball 2018 i Russland.Den 22. mai 2018 ble han kaptein for England.Han ble VMs toppscorer med 6 mål.Han ble tatt ut i Englands EM-tropp til EM i fotball 2021.Han ble tatt ut i Englands tropp til VM i fotball 2022 i Qatar.


== Meritter ==
Årets unge spiller i Millwall 2011-2012.
Månedens spiller i Premier League i januar 2015 og februar 2015.
PFA Young Player of the Year 2015
Gullstøvelen 2015/2016
Gullstøvelen 2016/2017
Gullstøvelen VM 2018
Gullstøvelen 2020/2021
Playmaker i Premier League 2020/2021


== Privatliv ==
Han er gift med Kate og har to døtre, Ivy og Vivi.


== Referanser ==


== Eksterne lenker ==
(de) Harry Kane – Munzinger Sportsarchiv 
(en) Harry Kane – FIFA 
(en) Harry Kane – UEFA 
(fr) Harry Kane – LÉquipe 
(en) Harry Kane – Transfermarkt 
(en) Harry Kane – national-football-teams.com 
(en) Harry Kane – WorldFootball.net 
(en) Harry Kane – Soccerbase.com 
(en) Harry Kane – FootballDatabase.eu 
(en) Harry Kane – Soccerway 
Harry Kane på tottenhamhotspur.com
Intuition

Intuition er et musikkalbum av TNT som ble utgitt i 1989. Albumet befant seg på VG-lista i til sammen seks uker med tredjeplass som topp, mens singelen «Intuition» oppnådde femteplass og var fem uker blant topp 40. Tony Harnells venn Joe Lynn Turner kom til Trondheim under innspillingen av albumet for å bidra med bakgrunnsvokal.


== Sporliste ==
«A Nation Free (Intro)» (Harnell/Tekrø)
«Caught Between the Tigers» (Harnell/Tekrø)
«Tonight I'm Falling» (Harnell/Tekrø)
«End of the Line» (Harnell/Tekrø)
«Intuition» (Harnell/Tekrø)
«Forever Shine On» (Harnell/Tekrø/Black)
«Ordinary Lover» (Harnell/Tekrø)
«Learn to Love» (Harnell/Tekrø)
«Take Me Down (Fallen Angel)» (Harnell/Tekrø)
«Wisdom» (Harnell/Tekrø)


== Personal ==


=== TNT ===
Tony Harnell – vokal, låtskriver, kor
Ronni Le Tekrø – gitarer, 1/4 stegs gitar, hovedvokal på «Ordinary Lover»
Morty Black – bass, pedal synthesizer, båndløs bass, reverb og koreffekter på «Forever Shine On»
Morten Skogstad – trommer (som Kenneth Odiin)


=== Øvrige medvirkende ===
Kjetil Bjerkestrand – keyboard
Joe Lynn Turner – bakgrunnsvokal
Bjørn Nessjø - produsent, tekniker
Rune Nordal - tekniker
Timothy White - fotograf
Michael Bays - art direction
Mitchell Kanner - art direction
Gabriel Contreras - illustrasjon


== Referanser ==


== Eksterne lenker ==
(en) Intuition på MusicBrainz
Realized Fantasies

Realized Fantasies er et musikkalbum av TNT som ble utgitt i 1992.


== Sporliste ==
«Downhill Racer» (Harnell/Tekrø/Black)
«Hard to Say» (Harnell/Tekrø)
«Mother Warned Me» (Harnell/Tekrø/James)
«Lionheart» (Harnell/Tekrø/James)
«Rain» (Harnell/Tekrø)
«Purple Mountain's Majesty» (Harnell/Tekrø/Stokke)
«Rock n' Roll Away» (Harnell/Tekrø/James)
«Easy Street» (Harnell/Tekrø/James/Pedersen/Icon)
«All You Need» (Harnell/Tekrø/Black)
«Indian Summer» (Harnell/Tekrø)


== Personell ==


=== TNT ===
Tony Harnell – vokal
Ronni Le Tekrø – gitarer, keyboard, 1/4 stegs gitar
Morty Black – bass
John Macaluso – trommer


=== Øvrige medvirkende ===
Joe Lynn Turner – Bakgrunnsvokal
Dag Stokke – keyboard, stemmesynth, låtskriver på Purple Mountain's Majesty, tekniker
Rich Tancredi – keyboard
T.J. Kopetic – keyboard
Peter Wood – piano på «Easy Street»
Kyf Brewer – harpe på «All You Need»
Ric Wake - produsent
Del James - låtskriver på Mother Warned Me, Lionheart, Rock n' Roll Away og Easy Street
Børge Pedersen - låtskriver på Easy Street
Bobby Icon - låtskriver på Easy Street
Thomas R. Yezzi - tekniker
Bob Cadway - tekniker
Dan Hetzel - tekniker
Carl Clanville - tekniker
Gary Lyons - miksing
George Marino - mastering
Dave Feld - A&R
Jason Flom - A&R
Bob Defrin - art direction
David Barratt - produksjonskoordinator
Brad Hitz  - fotograf
Bob Hickson - illustrasjon


== Eksterne lenker ==
(en) Realized Fantasies på Discogs 
(en) Realized Fantasies på MusicBrainz
Three Nights in Tokyo

Three Nights in Tokyo er et konsertalbum av det norske rockebandet TNT. Albumet ble utgitt i 1992 før gruppa tok en fire års pause.


== Sporliste ==
«Purple Mountain's Majesty» (Harnell/Tekrø/Stokke)
«Hard to Say Goodbye» (Harnell/Tekrø)
«Downhill Racer» (Harnell/Tekrø/Black)
«As Far as the Eye Can See» (Harnell/Tekrø)
«10 000 Lovers (In One)» (Harnell/Tekrø/Dahl)
«Guitar Solo» (Ronni Le Tekrø)
«Indian Summer» (Harnell/Tekrø)
«Lionheart» (Harnell/Tekrø/James)
«Seven Seas» (TNT)
«Mother Warned Me» (Harnell/Tekrø/James)
«Everyone's a Star» (Harnell/Tekrø)


== Personell ==


=== Band ===
Tony Harnell – vokal
Ronni Le Tekrø – gitar
Morty Black – bass
John Macaluso – trommer


=== Tilleggspersonell ===
Dag Stokke – keyboard


== Eksterne lenker ==
(en) Three Nights in Tokyo på MusicBrainz
Annie Proulx

Edna Annie Proulx (født 22. august 1935 i Norwich i Connecticut i USA) er en kanadisk-amerikansk journalist og forfatter.


== Liv ==
Proulx' far var fransk-kanadier og moren var fra Connecticut. I 1969 tok hun sin BA-eksamen ved universitetet i Vermont, og studerte videre ved universitetet i Montréal, hvor hun tok sin MA-eksamen i 1973.
Hun virket hovedsakelig som journalist og sakprosaforfatter, og først da hun var over femti begynte hun å skrive skjønnlitteratur.
Hun bodde tredve år i Vermont, men flyttet som 60-åring til Wyoming. Proulx har vært gift tre ganger, og har tre sønner og en datter.


== Verk ==
Proulx utgav sin første samling fortellinger (Heart Songs and Other Stories) i 1988.
Hennes første roman (Postcards) fra 1992 handler om livet til en farmerfamilie, og for den romanen mottok hun som første kvinne den anerkjente prisen PEN/Faulkner Award.
Proulx' neste roman (The Shipping News) fra 1993 ble en stor suksess, og for den mottok hun Pulitzer-prisen og National Book Award. Romanens tema er en enkemanns forsøk på å starte et nytt liv i en liten kystby i Newfoundland. Den ble filmatisert av Lasse Hallström i 2001 under samme navn med bl.a. Kevin Spacey, Judi Dench, Julianne Moore og Cate Blanchett i rollene.
Andre viktige verk av Proulx omfatter romanen Accordeon Crimes (1996), en samling fortellinger fra Wyoming utgitt under tittelen Close Range (1999) og romanen That Old Ace in the Hole (2002), samt enda en samling fortellinger fra Wyoming utgitt under tittelen Bad Dirt (2004). Close Range mottok i 1999 avisen The New Yorkers bokpris og året etter prisen English-Speaking Union's Ambassador Book Award og Borders Original Voices Award in Fiction.
I 2005 filmatiserte Ang Lee den lille fortellingen «Brokeback Mountain» under samme tittel. Fortellingen hadde første gang blitt offentliggjort 13. oktober 1997 i The New Yorker. Den mottok i 1998 O. Henry Award, og utkom i en revidert utgave året etter i samlingen Close Range. Filmen fra 2005, som er på over to timer, ble svært godt mottatt av kritikere og belønnet med tre Oscar-priser, bl.a. for beste adapterte manus, og dessuten BAFTA- og Golden Globe Award-priser.


== Referanser ==


== Eksterne lenker ==
(en) Annie Proulx – kategori av bilder, video eller lyd på Commons 
(en) Annie Proulx på Internet Movie Database 
(sv) Annie Proulx i Svensk Filmdatabas 
(en) Annie Proulx på AllMovie 
(en) Annie Proulx hos The Movie Database 
(en) Annie Proulx på Apple Music 
(en) Annie Proulx på Discogs 
(en) Annie Proulx på MusicBrainz
Grønfjellåga

Grønfjellåga er ei elv i Rana kommune i Nordland. Elva starter ved Rundhaugen, hvor Kopparvassåga og Litlåga møtes. Den renner gjennom Grønfjelldalen og tar opp i seg en rekke mindre elver. Den passerer Dunderforsen, før den munner ut som en sideelv til Ranelva, rundt en kilometer sørøst for Nevernes.


== Bildegalleri ==

		
		
		
		
		
		


== Referanser ==
OpenCola

OpenCola er et cola-merke, unikt i den egenskap at oppskriften er fritt tilgjengelig og modifiserbar. Alle kan lage drikken, og alle kan endre og forbedre oppskriften så lenge de lisensierer den under GNU General Public License.
OpenCola var opprinnelig ment som markedsføring for prinsippet rundt åpen kildekode, men ideen slo an og 150 000 bokser ble solgt. Det Toronto-baserte selskapet Opencola, grunnlagt av Grad Conn, Cory Doctorow and John Henson, ble derfor bedre kjent for den nye drikken enn for programvaren de utviklet.


== Se også ==
Vores Øl, åpen-kilde-øl
Coca-Cola


== Eksterne lenker ==
Offisielt nettsted 
(en) OpenCola – kategori av bilder, video eller lyd på Commons 
OpenCola soft drink
Cube Cola Bristol UK
Guardian Newspaper Article
OpenCola's soft drink-oppskrift (PDF)
How to Make OpenCola – WikiHow
Alm Svarten

Alm Svarten (født i 1981, død 1. januar 2008) var en norsk travhest etter Granvar og Oleanne. Hesten ble kusket av Ulf Thoresen og var en av de mestvinnende kaldblodstravere i Norge.
Eier var Knut Alm fra Majors-Alm i Tingelstad, Hadeland. Alm Svarten tjente 9 505 912 kr, og beste kilometertid var 1.21,5. Tiden ble satt i et løp i Sverige. Leangen-kusken Atle Solhus har også fungert som kusk for Alm Svarten.
Alm Svarten tok sin første seier som treåring 10. april 1984. Sitt siste løp vant han over elleve år senere på Biri Travbane. Han holder verdensrekorden med sine 184 seirer på 388 løp mellom 1984 og 1995. Alm Svarten er også den eneste hesten som har fått sin «egen bok» skrevet. Boken heter Alm Svarten og ble skrevet av John Buer. Boken skiller seg ut ved at den ble skrevet i jeg-form. Alm Svarten fikk også sin egen sang.1. nyttårsdag 2008 falt Alm Svarten på en isete vei og skadet seg og måtte deretter avlives.


== Referanser ==
Blågrønn botia

Blågrønn botia er en smerling som blir opptil 25 cm lang (i akvarium sjelden lengre enn 18 cm).
Gulfinnede populasjoner kan lett forveksles med Yasuhikotakia lecontei.


== Akvaristikk ==
Da denne fisken blir relativt stor og bør holdes i grupper, trenger man et romslig og velfiltrert akvarium.
De foretrekker sandsubstrat som de kan grave i, en ph på mellom 6,5 og 7,5, og en temperatur på 26 – 30 °C.


== Eksterne lenker ==
(en) Blågrønn botia – oversikt og omtale av artene i WORMS-databasen 
(en) Blågrønn botia i Encyclopedia of Life 
(en) Blågrønn botia i Global Biodiversity Information Facility 
(en) Blågrønn botia hos FishBase 
(en) Blågrønn botia hos NCBI 
(en) Kategori:Yasuhikotakia modesta – bilder, video eller lyd på Wikimedia Commons 
Yasuhikotakia modesta – detaljert informasjon på Wikispecies 
(en) Yasuhikotakia modesta - FishBase
Egil Johansson

Egil Johansson (født 13. august 1951 i Mandal) er en norsk forfatter, visesanger og Arbeiderparti-politiker.
Han er gift med Elin Prøysen som han også har utgitt flere plater sammen med. Egil Johansson har oversatt flere bøker for Fabritius Forlag og deltatt i produksjon av Norsk Musikkleksikon og Faktum Forlags ettbinds leksikon. 
Han var innvalgt som vararepresentant for Akershus for AP på Stortinget i perioden 1997-2001.


== Diskografi ==
1977: Prøysen for to, med Elin Prøysen
1978: Med et smil, med Elin Prøysen
1981: Nå swinger vi, med Elin Prøysen
2007: Dans med Prøysen, med Elin Prøysen


== Bibliografi ==
1979: Med et smil – visebok
1980: Naturens hevn – ungdomsroman
1981: Fjellets hemmelighet – ungdomsroman
1983: En smilende gitar – visebok (sammen med Elin Prøysen)


== Eksterne lenker ==
(no) Egil Johansson hos Stortinget 
(no) Egil Johansson hos Norsk senter for forskningsdata 
(no) Hjemmeside Arkivert 17. oktober 2005 hos Wayback Machine.
Kentuckys flagg

Kentuckys flagg er blått og har delstatens segl midt i flaggduken. Rundt seglets nedre halvdel er det plassert to kryssede grener av gullris (engelsk: dogwood, latin: solidago), mens påskriften "Commonwealth of Kentucky" er plassert i en bue over øvre halvdel. Flagget benyttes i størrelsesforholdet 1:2.
Kentuckys delstatsflagg ble godkjent av delstatsforsamlingen 26. mars 1918, men det tok ti år før det ble gitt nærmere bestemmelser om utseendet. Disse kom først i 1928. Senere, i 1962, ble ytterligere spesifikasjoner gitt.
Delstatens segl ble vedtatt i 1792 og viser to personer, en nybygger og en statsmann, som hilser på hverandre. Dette kan tolkes som symbolske uttrykk for møtet mellom nybyggerstaten Kentucky og de opprinnelige koloniene på østkysten. Seglet inneholder også det patriotisk og unionsvennlige mottoet "United we stand, divided we fall", et uttrykk for at Kentucky var unionens utpost mot vest da delstaten ble opptatt som landets femtende delstat. 
Tradisjonen med blå duk for delstatsflagget stammer fra fanene som ble benyttet av troppeenhetene fra Kentucky som deltok i den amerikanske borgerkrigen. Også delstatene Pennsylvania, Connecticut, Sør-Carolina, New Hampshire, Virginia, New York, Vermont, Indiana, Maine, Michigan, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.


== Litteratur ==
Whitney Smith: The Flag Book of the United States — The Story of the Stars and Stripes and the Flags of the Fifty States, 1970


== Eksterne lenker ==
Kentucky's State Flag fra Kentucky Department for Libraries and Archives
Messingåga

Messingåga (sørsamisk: Siejphjohke) er et 50,67 km² vassdrag i Dunderlandsdalen i Rana kommune, som fra sør munner ut som en sideelv til Ranelva ved Hjartåsen i grenden Storvoll. Messingåga er også navnet på en annen, mindre elv, som munner ut i Ranelva fra øst, rundt 5 km sørvest for Hjartåsen, sør for Messingsletta, like nord for Dunderland.
Fra Kjerringvatnet renner Kjerringelva (sørsamisk: Aahkajohke) i en vestlig retning. Denne elva møter Jarfjellbekken, som renner i en nordlig retning fra Jarfjelltjønna gjennom Austerskardet, nord for Kopparvatnet. Messingåga starter ved Elivollan (sørsamisk: Siejphgiedtie), der Kjerringelva og Jarfjellbekken møtes.
Vassdraget renner i en nordlig retning, gjennom Messingdalen, øst for fjellet Messingen. På vei nordover tar vassdraget fra vest opp i seg fem bekker fra Jarfjellet, og fra øst fem bekker fra Kjerringfjellet (sørsamisk: Stoere Aahkavaerie) og en bekk fra Harafjellet.
Messingåga renner gjennom et moreneterreng med innslag av breelv-avsetninger. Mot Kopparvatnet finnes et haugete moreneterreng (dødisterreng).


== Utbygging versus vern ==
I 2005 sendte MiljøEnergi Nordland AS en søknad til Norges vassdrags- og energidirektorat om konsesjon om å utnytte deler av Messingåga til kraftproduksjon. To alternativer er blitt presentert: En installasjon på 6,5 MW med en energiproduksjon på 19 GWh, og en installasjon på 4,9 MW med en energiproduksjon på 16,5 GWh. 
Vassdraget befinner seg i urørt natur, i et av Ranas viktigste naturområder for våtmarksfugl. Dalen omkring er et viktig sommerbeiteområde for elg, og jerv har fast tilhold. Elven er rik på røye og ørret, og er foreslått fredet av naturvernorganisasjoner, Rana kommunes miljøutvalg, Nordland fylkesting og av Stortinget.


== Galleri ==


=== Messingågas utløp i Ranelva ved Hjartåsen, Storvoll ===

		
		
		
		
		
		
		
		
		


== Referanser ==